Марио Кроненберг
Съдба

chitanka.info

Заблуждавам се, че не си важна за мен

Мъча се да се убедя, че от теб аз нямам нужда

Че мога без мисъл за теб да започна новия ден

Уви, това е само заблуда — любовта ме осъжда

Казват, че признанието е признак на слабост,

че несигурна трябва да бъде жената

Но гласът ти ми носи толкова радост —

аз смирено ти падам в краката

Зная, че никога само моя няма да бъдеш

Разбирам, че ти трябва твоята свобода

Моля те — недей тъй строго да ме съдиш

Да те желая и да те обичам — това е моята съдба

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.